
Dlf^INA providentia 

P A P ^ VI] 

LITTERyE ENCYCLIC.E 

ad omnes catholicos 

EPISCOPOS 


R O M ^ M D C C C. 

apud U7.\il!X'JM xyrOGRAPHaM CAMhRALHM 


Digitized by Google 



♦H ni >44* 

VENERABILIBUS FRATRIBUS 


Patriarchis, Primatibus, Archi episcopis , & Episcopis 
universis pratiam , fi? comnianioneni 
Sedis ApostoUcce habentibus 

PIUS PAPA VII. 


Ven. Fratres Salutent , b* Apostolicam 
Benedictionem 

D IU satis videmur apud vos tacuisse : nunc exa- 
ctis duobus jam mensibus , iisquc non cura , nec la- 
bore vacuis, ex quo hoc tantum oneris nostrae im- 
becillitati Deus imposuit , cunctae ut Ecclesiae suae 
Nos praeficeret , obtemperandum Nobis est non tam 
consuetudini , quae vel ab ultimis temporibus inva- 
luit, quam amori erga vos nostro , quem necessi- 
tudine collegii dudum susceptum , nunc vero mirum 
in modum auctum, planeque cumulatum sentimus, 
vos ut per has litteras saltem adloquaraur ; quo nihil 
sit Nobis dulcius , nihil jucundius . Ad quod Nos 
etiam vehementer hortatur, & impellit officii illius , 
quod proprium Nobis , & praecipuum est , ratio illis 
consignata , & declarata verbis confirma Fratres 
tuos . Neque enim hoc miserrimo , ac turbulentis- 
simo tempore minus quam unquam antea Satan ea:- 


IV ^ 

petivit nos omnes , ut cribraret sicut triticum . Quam* 
quam quis esc tam hebes , tam averso a Nobis ani- 
mo, qui non intdligat , perindequc perspiciac, atque 
illa, quse oculis cernuntur, in his quoque difficul- 
tatibus , & asperitatibus rerum preestitisse Christum , 
qiSbd esset professus, ux. oraret pro Petro ■, ne fides 
ejus deficeret (ci) ? Obstupescent posteri certe sapien- 
tiam , magnitudinem animi , & constantiam Pll VI. , 
cujus potestati Nos successimus ; utinam vero etiam 
virtuti , qu?e nullo tempestatum impetu , neque ca- 
lamitatum concursu convelli , aut labefactari potuit . 
Nte is Mirtini illius, a quo nostrae olim Sedi tan- 
ta accessit laus , primum in adfirmanda , ac defen- 
denda veritate fidem , in perferendis deinde labori- 
bus , & aerumnis parem fortitudinem nobis retulit. 
Civitate, & Sede sua crudelissime pulsus, imperio, 
honore , fortunis omnibus spoliatus , statim ut lo- 
cum quietis & tranquillitatis aliquem videbatur na- 
ccus , demigrare alio compulsus , adfecta quamvis 
aetate , & valetudine esset , ut nec pedibus ingredi 
posset , in longinquam adeo terram abstractus , quum 
acerbioris praeterea exilii terror identidem ei propo- 
neretur, quum, nisi alicujus fuisset ei pietas, & li- 
beralitas opitulata , non habuisset quo se , & pau- 
cos , qui se assectarentur , aleret , quum ejus infir- 
mitas , & solitudo quotidie tentaretur ; nunquam ta- 
men a se ipse discessit , non ulla fuit deceptus frau- 
de , nullo perturbatus metu , nulla spe delinitus , 

( a ) LuC, 32 . 

nullis incommodis , nec periculis fracttis , nullam 
ab eo ne litteram quidem , aut vocem exprimere ini- 
mici potuerunt, qus non documento esset omnibus , 
Petrum ad hoc usque tempus , & semper in suis 
successoribus vivere , & judicium exercere , quod 
nemini dubium , atque omnibus adeo retatibus ap- 
prime cotjnitwn esse («) , auctor valde bonus in Coi> 
cilio Ephesino pronunciavit . Quanti vero faciendum 
illud est , & quo grati sensu animi memoria repe- 
tendum , quod eo fuit saiie tempore PIO VI. mors 
a Deo donata ( sic enim est dicendum potius quam 
vita erepta ) quum nilail jam impedimento esset , quo- 
minus de Successore illius declarando rite delibera- 
retur ? Recordamini Ven. Fr. , quo eramus metu sol- 
liciti , & suspensi , quum Sanctae Romana Ecclesiae 
Cardinales , & ipsi suis Sedibus ejecti , complures 
in custodiam traditi , aliquot ad necem expetiti , 
permulti mare trajicere summa hyeme coacti , rebus 
nudati suis , egentesque omnes , magno plcrique in- 
tervallo a se disjuncti , quum viis ab hoste obses- 
sis , nec littera illos inter commeare , nec ipsi quo 
vellent , oportuissetque , adire permitterentur , nun- 
quam profecto videbantur convenire posse , ut Ec- 
clesia orbitati succurrerent more institutoque majo- 
rum , si quis casus PIUM VI. perculisset , quem 
quotidie de vita dimicare audiebamus . Quis tum 
adflictis 9 ac perditis, prope rebus humano solum 
consilio , atque ope nixus id sperare , quod singu- 

lari Del benignitate evenit , fuisset ausus , non an- 
te c vita PIUM VI. excessurum , quam constituta 
ab ipso pontificiorum post sc habcncloium comitio- 
rum ratione , cuncta fere pacata Icalia , comparatis 
omnibus Cardinales frcqiientissimi Venedis praesto es- 
sent futuri ad suffragium ferendum in carissimi in 
Christo Filii Nostri FRANCISCI Hungarise Regis 
Apostolici, & Bohemire Regis illustris, ac Romanorum 
Imperatoris Electi prasidio ac tutela ? Agnoscant 
vel ex his homines , frustra quemquam conari Do- 
mum Dei evertere , qute est Ecclesia super Petrum , 
veritate, non solum nomine petram, redificatam , con- 
tra quam portee inferi non prrevalebiuit {a) , fundata 
enim est super petram (b) . Nemo unquam religionis 
christianse hosds fuit , quin bellum eodem tempore ne- 
farium cum Petri cathedra gesserit , qua stante , illa 
cadere , & labare nequeat : cujus Pontificum ordi- 
natione ^ fi? successione y uti denunciat aperte om- 
nibus S. Irenseus, (c) , ea , quee est ab Apostolis in 
Ecclesia traditio , & veritatis preeeonatio pervenit 
usque ad nos , & est plenissima luee ostensio y unamy 
fi® eamdem vivificatricem fidem esse , qua in Ec- 
clesia ab Apostolis usque nunc sit conservata y & 
tradita in veritate . Hac prorsus via grassati etiam 
sunt qui nostra tetate nescio quam pestem , ac la- 
bem falsae Philosophiae supponere contendeaint ei 
Philosophiae ( sic enim Christianam doctrinam re- 
ctissime appellant Graeci praesertim Patres ) quam 

(n) Matth. i6. (f) j4dv. llitrts. l. j. cap. 3 . 

{b) Matth. 7 . 

Dei Filius seterna ipsa sapientia c cselo detulit; at- 
que hominibus impertivit. Atqui scriptum est ; pul- 
chre omnino in eos Pauli ista jactantur {a) : Per- 
dam sapientiam sapientium , & prudentiam pruderu 
tiuni reprobabo . Ubi sapiens , ubi scriba , ubi in- 
quisitor hujus seculi} Nonne stultam fecit Deus sa- 
pientiam hujus mundi ? Quae sane eo libentius com- 
memoramus , Ven. Fratres , quod inde animus mi- 
rum in modum recreetur, & erigatur, & inflamme- 
tur ad nullum defugiendum laborem , nullam dimi- 
cationem pro Christi Ecclesia , quam is Nobis , 
non solum non optantibus , sed ne cogitantibus 
quidem , quin multum reformidantibus , regendam , 
tuendam , ornandam , amplificandam tradidit , & 
commendavit : qui certe idoneos nos faciet ministros 
novi testamenti , uti sublimitas sit virtutis Dei , & 
non ex Nobis . Quamobrem vestram nunc excito 
in commonitione sinceram mentem » Ven. Fratres , 
quos h?ec nimirum cura & sollicitudo pro sua 
quemque parte tangit, ut conspiretis Nobiscum , ut 
vestrum in id studium , diligentiam , operam con- 
feratis . Quod Christus precatus a Patre suo est , 
nunquam ex animo effluat : Pater Sancte serva eos 

in nomine tuo , ut sint unum sicut €> nos 

non pro eis (Apostolis scilicet) rogo tantum j sed 
G* pro eis , qui credituri sunt per verbum eorum 
in me , ut omnes unum sint , sicut tu Pater in me , 
£? ego in re , ut & ipsi in nobis unum sint {fy. 

la) Corintbivu I. i. v. ig. 20. <J>) Jojit. 17. 

Nostram est maxime officium ejusmodi mitatem fir^ 
miter tenere^ & vindicare , ut Cyprianus admonet, 
( de unitate EcclesiTC ) quam intuens , ac demi-* 
rans credat mundus , quia tu me misisti ; quod per- 
git orare Christus . Quamobrem Christi ipsius , qni 
Nobis adest, nec a nostro unquam latere discedit, 
Nosque confirmat illis verbis non turbetur cor ve~ 
Strum , neque formidet ; creditis in Deum , & in 
me credite (r/) , ejus auxiho inquam freti , commtt- 
ni studio , & alacritate ad communem salutem in- 
cumbamus . Urbes , Oppida , Agri , Civitates , Pro- 
vincite , Pegna , Nationes per tot annos jam di- 
vexatee, adflictse , miserJfi , ac perditae solatium ali- 
quod , & remedium efflagitant : quod non aliunde 
quidem est, quam a Christi doctrina quaerendum, 
sperandumqne . N?e qui ab illa alieno adhuc sunt 
animo , eos possumus confidentia majore ntme Au- 
gustini vocibus lacessere (f) : ,, dent exercitum ta~ 
„ lem , quales doctrina Christi esse milites jussit , 
„ dent tales provinciales , tales maritos , tales 
„ conjuges , tales parentes , tales filios , tales do- 
„ minos , tales servos , tales reges , tales judi- 
r, ces , denique debitorum ipsius fisci redditores , C? 
5, exactores , quales esse prrecipit doctrina Christia- 
,, na , quod cum efficere nequeant , non dubitent 
„ eam confiteri magnam , si obtemperetur^ salutem es- 
„ se reipubliccB.Nostri ergo muneris & officii est,Ven. 
Fratres , loominibus , gentibus laborantibus succurre- 

(.:) Joan. 14. - i/i, 8j. 

re , mala , quorum cogitatio lacrymas commovet , 
qijfeque premunt, qujcquc impendent, ab omnium 
cervicibus depellere : nam dedit Christus pastores , 
doctores ad consummationem Sanctorum , in opus 
ministerii , in aedificationem corporis Christi : donec 
occurramus omnes in unitatem fidei , & agnitionis 
Filii Dei (a) . A qua opera navanda si quid forte 
quemquam nostrum deterreat, aut impediat, aut re- 
tardet, quo se flagitio ille, ac sccicre adstringet I 
Vos itaque, Ven. Fratres , oramus primum omnium, 
& obsecramus, hortamur, & monemus, atque adeo 
vobis mandamus , ut nihil vigilantite , nihil diligen- 
tise , nihil curfe , nihil plane laboris praetermittatis , 
.quo depositum custodiatis doctrinte Christi , ad quod 
perdendum nostis , quanta conjuratio , & a quibus 
lacta sit. Ne quem ante in Clerum adsciscatis , ne 
cui omnino dispensationem credatis mysteriorum Dei, 
ne quem confessiones audire, aut conciones habere 
patiamini , ne cui curationem , aut munus quodeum- 
que deferatis , quam sedulo expendaris , & excutia- 
tis , lenteque probetis spiritus , utrum ex Deo sint . 
Quandoquidem minam non usu didicerimus ,. quam 
htEC aetas magnam Pseudo-apostolorum copiam effu- 
derit , qui sunt operarii subdoli transfigurantes se 
in Apostolos Christi, a quibus , nisi prospiciamus , 
nae , sicut serpens Hevam seduxit astutia sua , ita 
corrumpentur sensus fidelium , & excident a simpli- 
citate , qua est in Christo if)). Atque universo qui» 

{a) Cphes. v. 13 . ij>) r. Cor, ii. 

fiVm gregi, in quo vos Spiritus Sanctus posuit Epi~ 
scopos , attendere vos oportet, sed omnium maxime 
paterni amoris benevolentiaeque vestrae vigilantiam, 
studium , industriam , operam pueri sibi , & adole- 
scentes deposcunt : quos cum exemplo suo Nobis , 
tum oratione Christus tara vehementer commenda- 
vit (a), quorum in teneris animis inficiendis & cor- 
rumpendis omnes contenderunt nervos, qui res pri- 
vatas , & publicas evertere divina , & humana jura 
omnia permiscere sunt moliti , spem in eo maximam 
nefaria cogitata perficiendi collocantes . Neque hos 
enim fugit , mollis certe instar illos esse , qui tra- 
ctari facile, & in quamlibet partem flecti, & fingi 
possint : quam vero formam semel susceperint , eam , 
quum aetate progressi obduruerint , pertinacissime 
retinent , aliamque respuunt ; ex quo tritum illud 
omnium sermone e divinis litteris proverbium : 
Adolescens juxta viam suam, etiam cum senuerit, non 
recedet ab ea {Ii) . Nolite ergo committere Ven. Frat. , 
iit filii hujus seculi prudentiores , quam filii lucis 
in generatione sua sint . Quibus viris regendi in se- 
minariis , & collegiis tradantur pueri , & adolescen- 
tes, quibus disciplinis imbuantur, qui deliganturin 
lycteis magistri , qute scholte habeantur , etiam at- 
que etiam considerate , pervestigate sedulo , odora- 
mini , lustrate omnia ; excludite , arcete rapaces lu- 
pos , non pcircentes iriDDcentmm zgaorum gregi, ac, 
si quo forte irrepserint , eos inde extrudite , exter- 

(c) 1^., Man. 10,, Luc. i 8 . (i) Proverb. 2j. 

minate protinus secundum potestatem^ quam dedit vo- 
bis Dominus in cedificationem {a) . Qiue sane potestas 
vel in ea , qute capitalior sit, cxcindcnda peste , li- 
brorum scilicet, ut a Nobis tota expromatur, po- 
stulat ipsa etiam Ecclesire salus , rcipublicce , Prin- 
cipiim , mortalium omnium, quam vita nostra mul- 
to cariorem , & potiorem habere debemus . Quo dc 
argumento copiose apud Vos , & accurate egit fel. 
rec. Prcedecessor Noster Clemens XIII. in suis Apo- 
stolicis litteris in forma Brevis ad vos die 25. Nov. 
Ann. 1766. datis . Neque illos modo libros extor- 
quendos de hominum manibus , delendos penitus , 
& comburendos dicimus , quibus aperte doctrina 
Christi oppugnatur ; sed etiam , ac multo magis 
omnium sunt mentes , atque oculi ab iis prohiben- 
di, qui occultius illud, atque ex insidiis faciunt. 
Ad quos internoscendos tractatu longo , ut Cypria- 
nus inquit ( delJnit. Ecclesise) & argumentis opus 
non est : probatio est ad fidem facilis compendio 
veritatis : loquitur Dominus ad Petrum .... pasce 
oves meas . Ii pabuli ergo genus oves Christi salu- 
tare sibi ducere , id amplecti , eo se alere debent , 
quo Petri illas vox , & auctoritas immiserit : unde 
vero hsec avocet , ac deterreat , id noxium plane , ab 
pestiferum existimare , ab eo vehementissime abhor- 
rere , nec ulla capi specie , pervertique illecebra . 
Qui non ita se morigeros prsebeant , in ovibus Chri- 
sti certe numerandi non sunt . Qua in causa , Ven. 

(4) 2. Cor. ij. 

Fratr. i non possumus connivere , nec tacere ^ nec 
remissius agere : nisi enim hsec tanta cogitandi lo- 
quendi , scribendi , Icgendique licentia coerceatur 
& reprimatur , hoc malo , quo tandiu afflictamur , 
relevati tantisper videbimur sapienrissimorum , & 
fortissimorum Regum, & Ducum consilio, & co- 
piis: ast , ejus stirpe, & semine non sublato, & ex- 
tincto , ( perhorresco equidem dicere , verum est 
dicendum ) serpet illud latius , & roborabitur , or- 
bemque terrarum totum complectetur, nec ei posthac 
delendo , aut propulsando militum legiones , excu- 
bise , vigilije , munitiones urbium , -propugnacula 
imperiomm sufficient. Quem nostrum, Ven. Frat. , 
non moveat & excitet quod apud Ezechielem va- 
tem Deus Nobis edicit (n) : Fili hominis , speculato- 
rem dedi te domui Israel : et audies de ore meo 
verbum , S* annuntiabis eis ex me . Si dicente me 
ad impium : morte morieris , non annuntiaveris 
ei , ipse impius in iniquitate sua morietur : san- 
giiinem autem ejus de manu tua requiram . Hjec me 
sententia , fateor ,dies , noctesque exstimulat , ac pun- 
git , nec patietur , unquam in meo fungendo mune- 
re inertem esse , ac timidum ; vobisque me non mo- 
do adjutorem , & fautorem semper , sed Principem, 
ac Ducem fore polliceor ac spondeo . Atqui est 
aliud prseterea depositum custodiendum Nobis , Ven. 
Fr. , magnaque animi firmitudine constantia tuen- 
dum , sanctissiraartira scilicet Ecclesiae legum , qui^ 

(4) j. e. 17- 1 8, 

bus disciplinam suam ipsa , penes quam nimiaira 
unam ejusmodi sit potestas , constituit , quibus pro- 
fecto pietas , virtusque floret , quibus Christi spon- 
sa terribilis est , ut castrorum acies ordinata , qua- 
rum pleraeque etiam , velut qucedam fundamenta sunt 
ferendis fidei jacta ponderibus , ut S. Zosinii prae- 
decessoris Nostri verbis utamur {a) . Nihil est , quod 
civitatum Principibus , ac Regibus majori faictui , 
gloriaeque. esse possit , quam, 5/, ut sapientissfmus 
fortissimusque alter praedecessor noster S. Felix Ze- 
noni Imperatori perscribebat , Ecclesiam Catholi- 
cam ' sinant uti legibus suis , nec libertati 

ejus quemquam permittant obsistere .... Certum 
est enim , hoc rebus suis esse salutare , ut , cum de 
causis Dei agatur , juxta ipsius constitutum , re- 
'piam voluntatem Sacerdotibus Christi studeant sub- 
dere ^ non prceferre . De bonorum vero Ecclesiae de- 
posito , quae quidem vota sunt, opes , sacra pecu- 
nia , Sanctorum substantia , res' Dei , quemadmo- 
dum Patres , Concilia , Divinaeqne Litterae signifi- 
cant ac declarant , ecquidnam Vobis , Ven. Fr. prae- 
cipiemus , Ecclesia nunc iis spoliata misere , ac nu- 
data ? Id nempe unum , ut detis operam , ut con- 
tendatis , quo omnes intelligant , ac in animum in- 
ducant , quod Aquisgranense olim Concilium brevi 
hac , & perspicua , accurataque sententia conclusit : 
quisquis quee alii fideles de hrereditate possessio- 
num suarum , ob remedium animarum suarum , Deo 

{a) Epist. 7 . 

cd honorem decorem Ecclesiae suce ^ ejus cpe mi- 
nistrorum usus ^.contulerunt 9 ciut abstulerit 9 aut 
auferre' prreswnp serit 9 procul dubio aliorum data in 
anima suce convertit periculum (a) . Non certe tena- 
citatis studio ( nse omni ratione cunctis hoc possu- 
mus non minus *quam S. Agapitus prcedecessor no- 
ster confirmare ) aut scecularis utilitatis causa 9 sed 
divini consideratione judicii (f) ad ea repetenda mo- 
vemur 9 quorum jubemur dispensatores esse fideles^ 
prudentes . Quamquam nullum plane precibus 
liec adhortationibus 9 nec monitis 5 nec actionibus 
nostris relinquent locum Christiani Reges^ 9 Civita- 
tumque Principes, qui se Ecclesiae nutricios (c) per 
Isaiam fuisse dictos , optime tenent , atque esse glo- 
riantur ; quorum prolecto fides , pietas , aequitas , sa- 
pientia 9 religio tantam spem Nobis adfert , lantara- 
que expectationem excitat , ut pro certo habeamus, 
curaturos illos reddi protinus quee sunt Dei Deo ; 
neque commissuros suas personare aures his Dei ip- 
sius vocibus ^ & querelis : argentum meum , 
aurum tulistis , ^ desiderabilia mea>^ & pul- 

cherrima (dj I nec dissimiles Constantini , & Ca- 
roli Magnorum futuros , quorum praecipue fiiit in 
Ecclesiam nobilitata liberalitas , & justitia : quorum 
€tiam alter se professus est nosse rriulta regna 9 ^ 
reges eorum propterea cecidisse^ quia Ecclesiani ex-. 

(a) Citp. 57. tom. IV. Cone. Uarduin. (c) 49. Jj. 

Coi. 1423» ' ,(‘^) 5 » • 

{b) Ep. 4. ad Cxsar. Ep. /irelat. 

spoliaverunt^ cujus rei caussa suis liberis , & iis , 
qui postea rempublicam gerent , edicit & iuculcat : 
quantum valemus , &. possumus , per Deum , & 
omnia Sanctorum merita , prohibemus , contestamur- 
que t ne talia faciant , nec facere volentibus con- 
sentiant , sed adjutores , & defensores Ecclesia- 
rum , & Cultorum Dei pro viribus existant (a) . 
Neque illud in harum litterarum extremo celari vos 
oportet ,,Vcn. Fr. ; quoniam tristitia mihi magna 
est, & continuus dolor cordi meo, pro filiis meis, 
qui sunt Galliae populi , caeterique , apud quos 
idem furor nondum deferbuit . Quid mihi optatius 
contingeret , quam vitam pro illis profundere , si 
eorum salus meo posset interitu repraesentari ? Non 
inficiamur , quin prae Nobis ferinius , permultum 
ad nostri luctus acerbitatem minuendam ac lenien- 
dam valere invictum animi robur , & constantiam , 
quam complures ex Vobis praestitisds , quae menti 
obversatur quotidie nostrae , quamque omnis gene- 
ris quidem homines , aetatis , ordinis mirifice sunt 
secuti : qui sane quidvis injuriarum , periculoaira , 
jacairarum , suppliciorum perpeti , mortemque ipsam 
oppetere maluerunt , praeclarumque id sibi existima- 
runt , quam illiciti , ac nefarii sacramenti labe pol- 
lui , ac scelere alligari , atque Sedis Apostolicae de- 
cretis , ac sententiis non parere . Nae haud minus 
est virtus , nostra memoria, quam crudelitas renova- 
ta priscorum temporum . Neque ulla vero uspiam 

(«; BaIhi. Cupit, U j. (■</». j. 


4H XVI Hj*. 

gens est , quam non mea cogitatio , patermisquc 
amor , & cura complectatur , cu]us a Nobis, & a 
veritate dissidio non valde moeream & discrucier, 
cuique opitulari non gestiam . Nobiscum ergo so- 
cietatem etiam coite precum , ut post diuturnam 
hanc jactationem Ecclesia habeat pacem , ut cedifi~ 
cetur ambulans in timore Domini , & consolatione 
Sancti Spiritus , nullaque res jam impediat , quin 
unum ex omnibus Nationibus ovile fiat , & unus 
Pastor . Vobis interea tam bene animatis , ac pa- 
ratis , & , cui praesidetis , gregi Apostolicara Be- 
nedictionem propensissima voluntate impertimur . 
Datum Venetiis ex Monasterio S. Georgii Major, 
die XV. Maii An. MDCCC. Pontificatus Nostri 
An. I. 


R. Cardinalis Braschius 
DE Honestis 

